**Siun soten Tohmajärven paikallisen neuvottelukunnan kokous**

Paikka: kunnanhallituksen huone

Aika: keskiviikko 9.11.2022 klo 14.00

Paikalla: Mikko Löppönen(pj.), Petri Pasanen(siht.), Vuokko Väistö, Tommi Pesonen, Mari Mynttinen, Riitta Myyry, Helena Majoinen, Kati Poutanen

Asialista

1. **”Ilo asua – ikääntyvien asumisen kehittäminen” -hanke**
* Projektiasiantuntija Mari Mynttinen Siun sotelta kertoi hankkeesta
* Hankkeessa on tavoitteena laatia yhtenäinen, hyvinvointialueen ikääntyvien asumisen kehittämisen suunnitelma. Hankkeessa koostetaan toimenpide-ehdotuksia ikääntyvien kotona asumisen tukemiseksi ennakoinnin ja varautumisen keinoin.”
* Mari Mynttinen kertoi hankkeesta ja tärkeästä asiasta käytiin hyvää keskustelua. Esityksessä oleviin kysymyksiin valtuutettiin vastaajiksi puheenjohtaja ja sihteeri, jäsenten evästyksellä.
1. **Siun soten ajankohtaiset asiat**
* Riitta Myyry (ylilääkäri)
	+ lääkäripalveluissa edelleen hyvin samankaltainen tilanne kuin keväällä. Jossain määrin palvelua on edelleenkin saatavissa myös Tohmajärvellä. Lähipäivät Tohmajärvellä vähenevät kahteen päivään viikossa.
	+ uutta lääkäripalveluissa on se, että lisäresurssia on ollut tk-sairaalassa, myös ostopalveluna
	+ kaikkineen tilanne on hyvin hankala lääkäritilanteen osalta
	+ neuvolaikäisten lääkäripalvelut kohtalaisella tasolla
	+ kunnanjohtaja halusi välittää terveisiä hammashuollon puolelle, että sopimuksia pitäisi uusia
* Helena Majoinen (palvelujohtaja, perhe- ja sosiaalipalvelut)
	+ työtä tehdään paljon hybridinä
	+ hyvinvointialueuudistusta on valmisteltu ja valmistelu on loppusuoralla
	+ oppilas- ja opiskelijahuoltolain muutos mitoituksen osalta haastaa, 780 asiakasta per psykologi
	+ psykologien saanti hyvin haasteellista koko maakunnassa
	+ lastensuojelussa menossa rekrytointeja, näyttää hyvältä, että rekrytoinnit tuottaisivat tulosta. Ei huono tilanne
	+ työikäisten palveluihin muutoksia, mm. kuntouttava työtoiminta siirtyy hyvinvointialueelle
	+ Honkalammen koulu on siirtynyt Liperin kunnan toiminnaksi 01.08.2023
	+ vammaispalvelulain muutos 01.01.2023
* Kati Poutanen (palvelujohtaja, ikäihmisten palvelut, eteläinen alue)
	+ Tohmajärven ikäpalveluiden palvelurakenteet valtakunnallisen ja maakunnallisen tavoitetason mukaiset
	+ 1.1.2023 lukien kotihoito tuotettava 24/7 – on jo Tohmajärvellä
	+ asumispalveluissa paikkamäärät entisellään, hyvin myös henkilökuntaa
	+ asumispaikan jonottaminen lakisääteisessä raamissa
	+ omaishoidon tuen puolella tilanne ennallaan
	+ tk-sairaalassa paikkoja 14
	+ tohmajärveläisten tarvitsemista hoitojaksoista on toteutunut 77 % prosenttia Tohmajärvellä
1. **Valtuustoaloite digiosaamisen koulutuksen järjestämisestä**
* kunnanvaltuuston kokouksessa 11.04.2022 (§ 30) Vuokko Väistö jätti valtuustoaloitteen, jossa esitetään, että kunta voisi edesauttaa digiosaamista järjestämällä henkilökohtaista ja ryhmäkoulutusta digitaalisten laitteiden turvallisen käytön opastamiseen. Aloitteen on allekirjoittanut Vuokko Väistön lisäksi 10 muuta valtuutettua.
* kunnanhallitus antoi kokouksessaan 25.4.2022 aloitteen edelleen kansalaisopiston ja kirjaston sekä Siun soten paikallisen neuvottelukunnan valmisteltavaksi

Neuvottelukunta totesi, että antaa evästykset puheenjohtajalle ja sihteerille lausunnon antamiseen:

* Jäsenet nostivat evästyksessään esille seuraavia asioita:
* Hyvinvointialueiden liikkuvan palvelun autossa voisi olla myös digiopastusta
* Puhelimen ja siinä olevien sovellusten käytön opastuksen ainakin seuraavien sovellusten osalta: sähköposti, pankkipalvelut, omakanta WhatsApp, ajanvaraukset ja mahdollisesti yksityiset terveyspalvelusovellukset.
* tietoturva-asioiden huomioiminen, yhdistysten hyödyntäminen opastuksen antamisessa.
* Nuorten kesätyöntekijöiden hyödyntäminen opastuksen antamisessa.
* Yhdistysten tukeminen.
* Avustuksen selvittäminen kunnan puolesta ohjaajien hankkimiseksi.
1. **Kokouksen päättäminen**
* Puheenjohtaja päätti kokouksen ajassa 16:03

Muistion laati ja sihteerinä toimi

Petri Pasanen (asiakohdat 1–2)

Mikko Löppönen asiakohdat (3–4)